b'\n_START_ARTICLE_\nMaisa Tikkanen\n_START_PARAGRAPH_\nMaija-Liisa (Maisa) Tikkanen (s. 14. syyskuuta 1952 Oulujoki) on suomalainen tekstiilitaiteilija._NEWLINE_Maisa Tikkanen syntyi ty\xc3\xb6kaluviilaaja Uuno Olavi Tikkasen ja keitt\xc3\xa4j\xc3\xa4 Elina Kokkosen perheeseen. H\xc3\xa4nen puolisonsa vuodesta 1984 on taidemaalari Esa Tapani Tuomiranta. Tikkanen tuli ylioppilaaksi 1971 ja valmistui Taideteollisesta korkeakoulusta 1975. Toimittuaan Tampellan painokangassuunnittelijana 1977\xe2\x80\x931978 h\xc3\xa4n on ollut vapaa taiteilija, opettaja ja luennoija vuodesta 1979.  Savonlinnan Taidelukion kuvataiteen lehtorina Tikkanen toimi 1998\xe2\x80\x932002. H\xc3\xa4n on pit\xc3\xa4nyt yksityisn\xc3\xa4yttelyit\xc3\xa4 vuodesta 1980 ja osallistunut yhteisn\xc3\xa4yttelyihin vuodesta 1973 sek\xc3\xa4 Suomessa ett\xc3\xa4 ulkomailla. H\xc3\xa4nen teoksiaan on esill\xc3\xa4 useissa eri museoissa, kokoelmissa ja julkisissa tiloissa. Suomi muotoilee -n\xc3\xa4yttelyn kunniamaininta my\xc3\xb6nnettiin Tikkaselle 1985, Muotoilun valtionpalkinnon h\xc3\xa4n sai 1989, Mikkelin l\xc3\xa4\xc3\xa4nin taiteilijapalkinnon 1991 ja Vuoden tekstiilitaiteilijaksi h\xc3\xa4nen valittiin 1994. Tikkaselle my\xc3\xb6nnettiin valtion viisivuotinen taiteilija-apuraha 2002, Suomen Kulttuurirahaston kolmivuotisen taiteilija-apurahan h\xc3\xa4n sai 2008.'